**Undervisningsmiljøvurdering på ZBC 2022**

Denne undervisningsmiljøvurdering er foretaget af ZBC med det formål at sikre et sundt, sikkert og positivt undervisningsmiljø for alle elever og studerende. Undervisningsmiljøvurderingen omfatter en vurdering af de fysiske, psykiske og æstetiske forhold på skolen, som skal udarbejdes mindst hvert tredje år jf. [bekendtgørelse af lov om elevers og studerendes undervisningsmiljø](https://www.retsinformation.dk/eli/lta/2017/316).

**Undersøgelsen**

ZBCs forskellige afdelinger har fra marts til maj 2022 gennemført en spørgeskemaundersøgelse hvor eleverne har svaret på relevante spørgsmål omkring deres undervisningsmiljø. Eleverne har besvaret spørgsmål vedrørende teorilokaler, faglokaler, fællesarealer og sikkerhedsforhold, ligesom eleverne har haft mulighed for at udtrykke deres holdninger og bekymringer vedrørende undervisningsmiljøet i åbne tekstsvar.

Disse besvarelser er blevet suppleret med data fra den årlige elevtrivselsundersøgelse samt de løbende undervisningsevalueringer, hvori eleverne har besvaret spørgsmål vedrørende det psykiske miljø på skolen, herunder mobning.
Det psykiske undervisningsmiljø adresseres således løbende og den lokale ledelse implementerer initiativer for at reducere stress og pres for elever og studerende efter behov. ZBCs [antimobbestratigi](https://www.zbc.dk/media/4540/antimobbestrategi.pdf) konsulteres, hvis/når elever eller undervisere giver udtryk for behovet.

Resultaterne af undervisningsmiljøundersøgelsen er blevet drøftet mellem lokale undervisningsmiljørepræsentanter og afdelingernes ledelse på dialogmøder med formålet et identificere eventuelle problemer.

De mange lokale drøftelser er mundet ud i individuelle handleplaner, men herunder opsamles ønsker som går på tværs af afdelingerne, og som vil være i fokus fra 2022 til 2025.

* Øge opmærksomheden på temperaturer i klasselokaler
* Sikre bedre luftkvaliteten/indeklima i klasselokaler
* Øge opmærksomheden på rengøring og vedligehold af fællesarealer
* Skabe bedre udendørs studiemiljø
* Skabe bedre indendørs studiemiljø
* Flere grupperum

De lokale ledelser arbejder videre med deres individuelle handleplaner, som kan ses herunder.

**Handlingsplan for forbedring af fysisk Undervisningsmiljø 2022-2025**

|  |  |  |  |  |  |  |
| --- | --- | --- | --- | --- | --- | --- |
| **Lokation** | **Ændringsbehov** | **Mål** | **Handlinger** | **Tidsplan** | **Ansvar** | **Evaluering** |
| ZBC Næstved, Handelsskolevej | Temperatur | Temperaturen skal normaliseres i bygningen | Fyret skal genoprettes og der skal etableres hensigtsmæssig ventilation i tårnet | Fyr 2022Vent. 2024 | Ejendomme | 2022 og 2024 |
| ZBC Næstved, Handelsskolevej | Rengøring | Der skal være mere ryddet og rent i bygningen | Der indføres en dukseordning blandt elever til fællesområderneRengøringen skriver hvornår de vasker gulve på tavlenDer arbejdes løbende på at eleverne efterlader klasselokaler rengøringsparate | løbende | Ejendomme, uddannelsesledere,rengøringsleder | 2022 efter år |
| ZBC Holbæk | Der ønskes flere grupperum | At få skabt flere områder på skolen, hvor elever kan arbejde gruppevis.  | At få bygget en etage mere på bygningen, ville være et stort ønske. Kan dette ikke lade sig gøre, vil det hjælpe, hvis vi kan få indkøbt flere ”lukkede sofamiljøer” til at supplere de vi har i forvejen. | ? | Uddannelseschef | 2024 |
| ZBC Holbæk | Bedre ventilation i de eksisterende grupperum | Bedre ventilation i de eksisterende grupperum | Tale med ejendomsdriften for at undersøge, om der kan gøres noget. |  | Uddannelseschef | 2023 |
| ZBC Køge | Blomster | Gøre det hyggeligt | Købe grønne planter | Er udført | Uddannelseschef | Det skaber glæde og hygge |
| ZBC Køge | Der er kun 12 der har svaret | Få flere svar | Til næste trivsel evaluering, skal det skemalægges | Næste gang der skal udføres elevtriselsundersøgelse | Uddannelseschef og skemalægger |  |
| ZBC Køge | Jeg har fået introduktion til korrekte arbejdsstillinger | Få ergonomien/siddestilling mere udbredt. Der undervises i det i timerne i faget ergonomi | Opfølgning med ergonomilærerne | Dec. 2022 | Uddannelseschef |  |
| ZBC Køge | Udearealer | At man kan sidde ude og arbejde når det er godt vejr | Flere bord/bænkesæt også helt oppe på taget | Maj 2023/2024 | Pedel  |  |
| ZBC Køge | Udeareal | Bed på taget | Få ordnet bed og så det ikke står og ser visent ud | Foråret 2023/2024 | Uddannelseschef vil kontakte Jernbjerggaard |  |
| ZBC Roskilde | Praksisnære miljøer på SOSU | Der arbejdes med lokalerne for at gøre dem mere praksisnære | Der indkøbes udstyr til GF2 klasserne i første omgang | Jan 2022-dec. 2022 | SOSU-ledelse og medarbejdere |  |
| ZBC Roskilde | Nyt elevområde | Et elevområde der binder skolens elever tættere sammen, og giver mulighed for større socialt samvær og fleksibilitet i undervisningen | Sammen med ZBC Ejendomme er et område istandsat. | Okt. 2021-okt 2022 | Lokationsansvarlig chef |  |
| ZBC Roskilde | IT og vejledning tættere på eleverne | IT og vejlederne flytter tættere på eleverne | IT flyttes fra deres pladser på 1. sal ned tæt på det nye elevområde, hvor vejledernes pladser også istandsættes | Okt. 2021- okt. 2022 | Lokationsansvarlig chef |  |
| ZBC Roskilde | Proces har brug for ekstra plads | Nye lokaler til proces | Det gamle Knagsted istandsættes | Aug. 2021-dec. 2021 | Lokationsansvarlig chef + procesafdelingen |  |
| ZBC Roskilde | Renovering af elevrestaurant | En elevrestaurant som lever op til at fungere som åbent læringsværksted på tværs af profilerne, og som er blevet istandsat | Restaurant istandsættes og der er indkøbt nye ting.Restauranten er omdøbt til Mål 12 – så vi får tænkt verdensmålene ind | Jan 2022 – aug. 2022 | Fødevareafdelingen og den lokationsansvarlige chef. |  |
| ZBC Slagelse | Luftkvaliteten i lokalerne | Forbedring af indeklima i forhold til undervisning | Regelmæssig udluftning i klasserne.Gennemgang af ventilationsanlægget i forhold til fejl/mangler. | Løbende | Leder/underviser/eleverEjendomme/lokationsansvarlig |  |
| ZBC Slagelse | Indeklima på Bredahlsgade 3 | Forbedring af indeklima i forhold til undervisning | Der er igangsat en undersøgelse af indeklimaet (temperatur og luft) der har resulteret i at der skal igangsættes en forbedring af klimaskærmen på facaden | Plan ligger hos ejendomme | Ejendomme |  |
| ZBC Slagelse | Rengøring | Tilfredsstillende rengøringskvalitet på toiletterne | Rengøringsparate områder.Grundrengøring.Alle rydder op inde de forlader et lokale eller område. | LøbendeJuli 2022 | Leder/underviser/eleverElevrådRengøring |  |
| ZBC Slagelse | Temperatur i lokalernePå Bredahlsgade 3 | Stabil temperatur i klasserne sommer og vinter | Der er igangsat en undersøgelse af indeklimaet (temperatur og luft) der har resulteret i at der skal igangsættes en forbedring af klimaskærmen på facaden | Plan ligger hos ejendomme | Ejendomme/ |  |
| ZBC Slagelse | Studiemiljø Udendørs arealer | Oprettelse af Studiemiljø | Der er etableret studiemiljø i form af en multibane og en parkour mellem Bredahlsgade 1 og Bredahlsgade 3 | Gennemført | Ejendomme/lokationsansvarlig |  |
| ZBC Slagelse | Studiemiljø Udendørs arealer | Oprettelse af Studiemiljø | Der er planlagt etableret studiemiljø med forskellige tiltag ved multibane og en parkour mellem Bredahlsgade 1 og Bredahlsgade 3 | LøbendeJuli 2024 | Ejendomme/lokationsansvarlig |  |
| ZBC Slagelse, Willemoesvej | Temperatur i lokalerne,  | Konstant temperatur – somme og vinter | Udskiftning af alle vinduer og solafskærmning | Sommer-22 | Rektor | Er udført |
| ZBC Slagelse, Willemoesvej | Klassemøblement | Bedre siddestilling | Nye borde og stole | Sommer-22  | Rektor | Del er udført |
| ZBC Slagelse, Willemoesvej | Gruppe-arbejdsmulighederne | Flere pladser til dette | Biblioteket indrettes til dette og bøger fjernes  | Skoleåret 22/23 | Rektor | I proces |
| ZBC Slagelse, Willemoesvej | Storskærme | Bedre IT-faciliteter | Projektorer fjernes og storskærme opsættes | Skoleåret 22/23 | Rektor | I proces |
| ZBC Vordingborg | Luftkvaliteten i lokalerne | Forbedring af indeklima i forhold til undervisning | Regelmæssig udluftning i klasserne.Gennemgang af ventilationsanlægget i forhold til fejl/mangler. | Løbende | Leder/underviser/eleverEjendomme/lokationsansvarlig |  |
| ZBC Vordingborg | Rengøring | Tilfredsstillende rengøringskvalitet på toiletterne | Rengøringsparate områder.Grundrengøring. | LøbendeJuli 2022 | Leder/underviser/eleverRengøring |  |
| ZBC Vordingborg | Temperatur i lokalerne | Stabil temperatur i klasserne sommer og vinter | Det er pt målinger i gang i forhold til temperaturen i lokalerne pga. kuldebroer. Desuden er der en renovering af skolens varmesystem i gang. | Ultimo 2022 | Ejendomme/lokationsansvarlig |  |